Diari Oficial de la Generalitat Valenciana


Sumari del DOGV 6748, del 04-04-2012 (2012/2608)

Notificació de la sentència dictada en el juí de divorci contenciós número 895/2010.
------------------------------------------------------------------------------------

### Dades del document

Número de DOGV
:   6748

Data del DOGV
:   04-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2608


Organisme emissor
:   Jutjat de Primera Instància i Instrucció Número 1 de Mislata

Tipus de document
:   Edicte

Notificació de la sentència dictada en el juí de divorci contenciós número 895/2010. [2012/2608]  
Divorci contenciós 000895/2010  
De: Juan Antonio Saiz Ruiz.  
Procurador: Pedro Frau Granero.  
Contra: Mariana Gencheva Ivanova.  
Procurador/a: -  
En este procediment de divorci contenciós número 895/2010, seguit a instàncies de Juan Antonio Saiz Ruiz contra Mariana Gencheva Ivanova, s'ha dictat la sentència que, literalment, diu el següent:  
«Sentència número 20/2012  
Mislata, 16 de febrer de 2012  
Jutgessa: Inmaculada Concepción Pérez Martínez.  
Demandant: Juan Antonio Saiz Ruiz.  
Procurador: Pedro Frau Granero.  
Lletrada: Ana Sánchez Cobo.  
Demandada: Mariana Gencheva Ivanova. Rebel.  
Antecedents de fet  
Primer. La representació processal de Juan Antonio Saiz Ruiz va presentar, en data de 23 de juny de 2010, una demanda de divorci contenciós contra Mariana Gencheva Ivanova, en la qual, després d'exposar els fets i fonaments de dret que estimà aplicables al cas, acabava demanant que es dictara una sentència per la qual s'estimara la demanda.  
  
Segon. Pel Decret de 23 de desembre de 2010 es va admetre a tràmit la demanda i es va disposar que es traslladara a la part demandada per un termini de 20 dies per a contestar-la.  
Per la diligència d'ordenació de 25 de novembre de 2011 va ser declarada en rebel·lia processal.  
Tercer. La vista es va celebrar el 15 de febrer de 2012 amb la part demandada en rebel·lia.  
La part demandant es va ratificar en el seu escrit de demanda i va sol·licitar la recepció del plet a prova i l'admissió de la part documental com a reproduïda.  
Fonaments de dret  
Primer. Divorci  
De conformitat amb l'article 86 del Codi Civil es decretarà judicialment el divorci, siga quina siga la forma de celebració del matrimoni, a petició de només un dels cònjuges, d'ambdós o d'un amb el consentiment de l'altre, quan concórreguen els requisits i les circumstàncies exigits en l'article 81.   
L'article 81 del Codi Civil assenyala que es decretarà judicialment la separació, siga quina siga la forma de celebració del matrimoni: 1r. A petició d'ambdós cònjuges o d'un amb el consentiment de l'altre, una vegada transcorreguts tres mesos des de la celebració del matrimoni. A la demanda s'adjuntarà una proposta de conveni regulador redactada conforme a l'article 90 d'este Codi. 2n. A petició de només un dels cònjuges, una vegada transcorreguts tres mesos des de la celebració del matrimoni. No caldrà el transcurs d'este termini per a la interposició de la demanda quan s'acredite l'existència d'un risc per a la vida, la integritat física, la llibertat, la integritat moral o llibertat i indemnitat sexual del cònjuge demandant o dels fills d'ambdós o de qualsevol dels membres del matrimoni. A la demanda s'adjuntarà la proposta fonamentada de les mesures que hagen de regular els efectes derivats de la separació.  
En esta cas, com que ha sol·licitat el divorci un dels cònjuges i concorren els requisits exigits, és procedent declarar la dissolució del matrimoni per divorci.  
Segon. Registre Civil  
De conformitat amb l'article 755 de la Llei d'Enjudiciament Civil, esta resolució ha de comunicar-se d'ofici a l'encarregat del registre civil on conste inscrit el matrimoni dels cònjuges per a la pràctica dels assentaments que corresponguen.  
  
Tercer. Costes  
No és procedent fer especial pronunciament sobre les costes.  
Decisió  
Estime la demanda presentada per Juan Antonio Saiz Ruiz contra Mariana Gencheva Ivanova i declare la dissolució del matrimoni per divorci amb tots els efectes legals inherents a la dita declaració.  
No es fa un pronunciament exprés en costes.  
Una vegada siga ferma esta resolució, comuniqueu-la al registre civil on consta inscrit el matrimoni dels litigants.  
Contra esta sentència pot interposar-se un recurs d'apel·lació d'acord amb els articles 455 i següents de la Llei d'Enjudiciament Civil, en el termini de 20 dies, comptats des de la seua notificació.  
Esta és la meua sentència que, jutjant en esta instància, pronuncie, mane i firme.  
Publicació. La sentència anterior ha sigut donada, llegida i publicada per la jutgessa que la va dictar, mentre celebrava audiència pública el mateix dia de la data; jo, el secretari judicial, en done fe.  
Mislata, 16 de febrer de 2012»  
I atés que la demandada, Mariana Gencheva Ivanova, està en parador ignorat, s'expedix este edicte a fi que li valga de notificació de forma deguda i es publica al tauler d'anuncis del Jutjat i en el Diari Oficial de la Comunitat Valenciana.  
  
  
Mislata, 16 de febrer de 2012.- El secretari judicial: José Vicente García López.